**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K DOLOČANJU DELOVNE USPEŠNOSTI DIREKTORICE JAVNEGA SKLADA MALEGA GOSPODARSTVA GORIŠKE**

*PRAVNA PODLAGA:*

* Četrta točka 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21 in 180/21),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Javni sklad malega gospodarstva Goriške (JSMGG) je na Občino Renče-Vogrsko naslovil vlogo za izdajo soglasja pri določanju delovne uspešnosti direktorice tega javnega zavoda, ga. iris Podobnik. Vlogi je priložil obrazec - ugotavljanje delovne uspešnosti direktorice in sklep Nadzornega sveta JSMGG, da se za izplačilo redne delovne uspešnosti direktorici nameni 4% letnih sredstev osnovne plače..

*RAZLOGI ZA SPREJETJE SKLEPA:*

Tretji odstavek 7. člena Uredbe o plačah direktorjev v javnem sektorju določa, da mora organ, pristojen za imenovanje direktorja, pri odločanju o višini dela plače za redno delovno uspešnost direktorja pridobiti soglasje ustanovitelja.

*OCENA STANJA:*

Četrta točka 7. člena Uredbe o plačah direktorjev v javnem sektorju določa, da ustanovitelj izda soglasje za izplačilo dela plače za delovno uspešnost najpozneje v 30 dneh po prejemu vloge za izdajo soglasja. Če ustanovitelj soglasja v 30 dneh od prejema popolne vloge ne izda oziroma njegove izdaje ne zavrne, se šteje, da je soglasje dano.

*CILJI IN NAČELA:*

Občina Renče-Vogrsko bo Nadzornemu svetu JSMGG kot občina soustanoviteljica podala soglasje skladno z navedeno zakonodajo.

*FINANČNE IN DRUGE POSLEDICE:*

Finančne posledice niso predvidene.

Pripravila:

Beti Čufer, direktorica OU

Predlog sklepa:

Na podlagi četrte točke 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21 in 180/21) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je občinski svet Občine Renče-Vogrsko na \_\_\_\_\_\_\_\_ seji dne \_\_\_\_\_\_\_\_\_sprejel naslednji

**S K L E P**

1.

Občina Renče-Vogrsko podaja Nadzornemu svetu Javnega sklada malega gospodarstva Goriške soglasje za izplačilo dela plače za redno delovno uspešnost direktorice za leto 2022.

2.

Ta sklep začne veljati takoj.

Tarik Žigon

 ŽUPAN

Številka: \_\_\_\_\_\_\_\_

Bukovica, \_\_\_\_\_\_\_